
JULAI/AGOSTI
Jina ………………………………………………Jina la shule …………………………….
Sahihi ……………………Kidato…………Tarehe ……………… Nambari ya orodha……..
			Maagizo
(a)	Andika jina lako na jina la shule yako katika nafasi hapo juu.
(b)	Tia sahihi yako kisha uandike tarehe ya mtihani katika nafasi ulizoachiwa hapo juu.
(c)	Jibu maswali manne pekee.
(d) 	Swali la kwanza ni la lazima.
(e)	Maswali hayo mengine yachaguliwe kutoka sehemu nne zilizobaki: yaani; Ushairi, Tamthilia, Hadithi fupi  na Fasihi simulizi
(f)	Majibu yote lazima yaandikwe kwa lugha ya Kiswahili.
(g)	Majibu yote sharti yaandikwe kwenye nafasi ulizoachiwa katika kijitabu hiki cha maswali.
(h)	Usifanye maswali mawili kutoka sehemu moja.
(i)	Watahiniwa ni lazima wahakikishe kwamba kurasa zote za karatasi hii zimepigwa chapa 
                sawasawa na kuwa maswali yote yamo.
	SWALI
	1
	2
	3
	4
	5
	6
	7
	8
	JUMLA

	ALAMA 
	
	
	
	
	
	
	
	
	

	UPEO
	20
	20
	20
	20
	20
	20
	20
	20
	80



SEHEMU A(LAZIMA): RIWAYA  CLARA   MOMANYI – NGUU ZA JADI
1. “Mwenyezi Mungu ni mwema. Alisikia maombi na kilio chetu. Wanadamu wengine ni
maadui wakubwa…”
a) Weka dondoo hili katika muktadha wake.				              (alama 4)
b) Changanua mtindo katika dondoo hili.					  (alama 2)
c) Eleza sifa mbili za msemaji zinazojitokeza katika dondoo hili.                      (alama 2)
d) Jadili ukweli wa kauli iliyopigiwa mstari katika dondoo hili.                         (alama 12)
e) Weka dondoo hili katika muktadha wake.				 (alama 4)
· Msemaji wa Maneno haya ni Mbungulu
· Msemewa ni Mangwasha
· Wako katika mji wa Taria /Kituo cha kupiga kura
· Hii ni baada ya Lonare aliyekuwa ametekwa Nyara kupatikana na Juhudi za kumfanyia kampeni kuchacha katika nchi ya Matuo. (4X1)
f) Changanua mtindo katika dondoo hili.					 (alama 2)
· Jazanda/sitiari-Wanadamu wengine ni maadui
· Kinaya-Wanadamu wengine ni maadui
· Mbinu rejeshi-Alisikia maombi yetu (2X1)

g) Eleza sifa mbili za msemaji zinazojitokeza katika dondoo hili.             (alama 2)
· Mcha mungu/Msalihina- Mwenyezi Mungu ni mwema.
· Mtambuzi wa mambo/Mwenye busara- Wanadamu wengine ni maadui(2X1)
h) Jadili ukweli wa kauli iliyopigiwa mstari katika dondoo hili.                (alama 12)
· Mwanasheria Mafamba anatumiwa kuendeleza uadui wa Mtemi Lesulia pale anapotimuliwa kutoka katika afisi za serikali bila kujali kazi aliyoifanyia serikali hiyo dhalimu. 
· Dhana ya uadui inaonekana wakati wa uchaguzi wa mchujo tunapomwona mtemi akiwapa vijana pesa na kuwaamuru waharibu zoezi hilo ili mwishowe yeye na Sagilu wapate kuwashinda wapinzani wao. Hakujali iwapo vijana hao wangeuliwa na askari walinda usalama wala kujali rai za mwanawe Ngoswe (uk. 129- 130). 
· Mtemi Lesulia anaendeleza dhana ya uadui pale anapohusika katika kutoweka kwa Lonare siku chache kabla ya uchaguzi mkuu. Anafanya hivyo ili yeye abahatike kushinda kiti cha mtemi wa Matuo. 
· Dhana ya uadui inaonekana kupitia kwa Sihaba pale anaposhirikiana na Sagilu kuwachomea Waketwa nyumba zao. Pia anakubali kusimamia ujenzi wa ua katika makazi ya Waketwa ilhali anajua kwamba kitendo kile ni cha kikatili. 
· Dhana ya uadui inaendelezwa na Sihaba pia pale anapowapelekea Mrima na Mangwasha zawadi ya arusi akiwa na lengo la kuwaangamiza.
· Sihaba anapoanzisha makao ya Red Beads Lodgings ili kuwachuuza vigoli kwa wanaume ni mwendelezo wa dhana ya uadui. Kujinufaisha kwake kutokana na biashara hiyo haramu ni uadui anaowatendea watoto kwani hakujali maisha yao ya baadaye (uk. 140-143).
· Dhana ya uadui unaendelezwa kupitia kwa Sagilu ambaye aliweza hata kuwaua washindani wake katika biashara (uk. 16).
· Uadui wake Sagilu unabainika pia pale anapoagiza maziwa ya watoto yenye sumu bila kujali maisha Yao. 
·  Sagilu anapovunja ndoa za Wengine anaendeleza uadui kwani hata wanaume wengi walimchukia kwa sababu ya hili. 
· Sagilu anaendeleza dhana ya uadui pale anapomtesa Mangwasha kimawazo huku akihatarisha ndoa yake kwa kutumia pesa kumlewesha Mrima hadi akawa mlevi na mwishowe kuachishwa kazi. 47 Ukurasa
·  Sagilu anaendeleza dhana ya uadui anapompokonya mwanawe mpenzi wake Cheiya na hivyo kuuvunja uchumba wao. Kushiriki kwake katika kupanga njama ya kuwachomea Waketwa makazi yao ili yeye na jamaa ya mtemi wafaidi kisiasa ni mwendelezo pia wa dhana ya uadui. 
· Uadui unaendelezwa na Mtemi Lesulia pale anapowadhulumu raia wake kupitia kwa vitendo vya kikatili ili kujinufaisha kisiasa. Anampangia Lonare mauti kwa sababu za kisiasa.
·  Uadui wa serikali yake Mtemi Lesulia unabainika pale yeye na wenzake waliposhindwa kesi ya ardhi ya Matango. Tunaona hakimu akinyang'anywa leseni ya uanasheria hata kushushwa madaraka bila kuzingatia haki na ushahidi uliowasilishwa mahakamani. XIV. Kauli ya mtemi kwamba, "Wale panya wamesharudi katika makao Yao..." (uk. 78) inaonyesha uadui wake kwa wenyeji wa Matango kwani anawadharau na alifaa kuwaheshimu kama kiongozi. (12x1)


SEHEMU B: TAMTHILIA      T.M AREGE: BEMBEA YA MAISHA

Jibu swali la 2 au la 3

2. “Sasa hilo la mtama ndilo linakufanya kuingia jakamoyo?”
a) Weka dondoo hili katika mkutadha wake.	(Alama 4)
b) Tambua aina ya taswira katika dondoo hili	(Alama 2)
c) Eleza umuhimu wa mandhari  haya katika kujenga Tamthilia ya Bembea ya Maisha.			(Alama 4)
d) Kila binanadamu hukabiliana na mabadiliko katika maisha yake. Jadili kauli hii ukirejelea tamthilia ya Bembea ya maisha.	(Alama 10)

a) Weka dondoo hili katika mkutadha wake.	(Alama 4)
· Msemaji ni Asna
· Msemewa ni Sara 
· Mandhari ni Hospitali
· Hii ni baada ya Sara kueleza Sara na Asna kuwa alikuwa na hamu kubwa ya  kurudi nyumban kwake kule kijijini. (4x1)
b) Tambua aina ya taswira katika dondoo hili	(Alama 2)
Taswira hisi- kuingia jakamoyo (2x1)
c) Eleza umuhimu wa mandhari  haya katika kujenga Tamthilia ya Bembea ya Maisha.	(Alama 4)
Mandhari ni ya Hospitali
· Kuendeleza ploti-Katika Hospitali ndipo Sara anapelekwa na Neema ili ki
· Kuendeleza Maudhui-Tunaelezwa maudhui ya uwajibikaji hapa kwani madaktari wanawajibikia afya ya Sara.
· Kuendeleza sifa za wahusika-Sara anabainika kuwa mtamaduni anapokataa suala la Yona kwenda kuchota maji kijijini.
· Kuendeleza dhamira-Mwandishi anatuonyesha jinsi hospitali za mjini zilikuwa safi na vilevile jinsi za kijijini zilitelekezwa.
· Kuendeleza toni-Tunaona toni ya kushawishi wakati Neema na Asna wanamshawishi Sara kuwa aendelee kukaa hospitali na kupona kabisa kabla ya kurejea kijijini. (4x1)

d) Kila binadamu hukabiliana na mabadiliko katika maisha yake. Jadili kauli hii ukirejelea tamthilia ya Bembea ya maisha.	(Alama 10)
· Yona kufutwa kazi ya ualimu kunachangia Sara kujukumika kuuza mazao ya shambani ili 
kuwasomesha kina Neema na kujikimu maishani. 
· Sara aliugua ugonjwa wa moyo ndiposa anapelekwa hospitalini kupokea matibabu katika 
hospitali ya kifahari. 
· Neema alihusika kwenye ajali mbaya sana ya Barabara ndiyo maana Bunju anapokutana 
naye kisadfa, alimwitia Flying Doctors waliomnusuru. 
· Yona anagundua kuwa alimsababishia mkewe ugonjwa wa moyo na kutomshughulikia. Hii 
ndiyo maana anaamua kumtunza hata kama ni kwa kuchelewa. Pia anamwomba msamaha. 
· Yona alizama ulevini. Ilimbidi Sara kujua namna ya kuishi na mlevi wake na kuyavumilia 
makuruhu yote ya Yona. 
· Pombe ilimhasiri Yona kwa mengi, baadaye Yona anaamua kuacha ulevi na kujirekebisha 
tabia.
· Wafanyikazi wa Yona waliacha kazi kwa kukosa uaminifu na kwa kutoroka wenyewe. 
Neema anaamua kuwatafutia na kuwaajiria mfanyikazi mwingine ili awasaidie. 
· Awali familia ya Bunju iliishi kwa nyumba ya kodi, baadaye Bunju alichukua mkopo wa 
benki na kuijengea familia yake nyumba ya fahari. 
· Awali, kina Yona na Sara walikosa nyumba nzuri kwa sababu ya umaskini. Bunju na 
Neema wanashirikiana kuwajengea nyumba mpya kijijini. 
· Usafiri wa umma ulimchosha Sara. Hii ndiyo maana Neema alimchukua kwa gari lake la 
kibinafsi kumpeleka hospitalini na kumrejesha nyumbani. 
· Bunju alikosa pesa za kumpigia jeki Neema kuhusu matibabu ya mamake Sara. Anaamua 
kuitii miadi ya rafikiye waliyesoma naye ilia pate kitu cha kumwauni Neema kulipia bili 
ya hospitalini. 
· Kina Yona na Sara walisimangwa na kuchekwa na jamii kwa kuzaa watoto wasichana 
pekee. Wanaamua kuwasomesha ili kujenga hadhi yao na baadaye Neema anawafaa kwa 
mengi. 
· Ugonjwa ulimlemea Sara na kumfanya kutoweza kumpikia mumewe Yona. Alimwita Dina 
aje amsaidie kumpikia mumewe.(10x1)




3.“Mwenyewe  huyo analipia kila kitu.Ninakwambia kila kitu!Mtu huyo atakosaje kuwa zawadi kwako?”
a) Eleza muktadha wa dondoo hili.							 (alama 4)
b) Bainisha toni katika dondoo hili.							 (alama 2)
c) Tambua  umuhimu wa vipengele viwili  vya kimtindo vinavyobainika katika dondoo hili.
                                                                                                                                    (alama 2)
d) Fafanua umuhimu wa msemaji katika kujenga tamthlia ya Bembea ya Maisha   (alama 4)
e) Jadili maudhui ya utamaduni kama yanavyojitokeza katika Tamthilia nzima.     (alama 8)
.											
Muktadha wa dondoo.
Uzungumzaji nafsi wa Neema/Msemaji Neema akijisemea.
Yuko nyumbani kwake.
Baada yao kuwa na mjadala na bwanake Bunju kuhusu ukitaji wa majukumu ya  nyumbani.Neema anakubuka jinsi Bunju alivyomsaidia baada ya kupata ajali.(alama 4x1=4)
b) Toni ya huruma,shukrani,matumaini				          (alama 2x1=2)
c i) Uzungumzaji nafsi-mwenyewe  huyo analipia kila kitu…Kuibua mawazo ya Neema
ii)Nidaa/usiahi- … kitu! Kuibua hisia
iii) Swali balagha-… kuwa zawadi kwako?	Kufikirisha wasomaji	
 Iv Takriri-Kila kitu-Kusisitiza wazo(hoja za kwanza mbili alama 2x1=2)
d)  i) Kuendeleza hadithi – Anasimulia kisa cha ajali yake
 ii) Anaendeleza ploti – kiini cha Sara kunyanyaswa
 iii) Anaendeleza dhamira ya mwandishi- haja ya kufuata utamaduni na vilevile kuchuja yale mabaya.
 iv) Anajenga na kuendeleza mambo kama vile umuhimu wa mshikamano wa kifamilia , uwajibikaji, athari za uhafidhina-athibitishe 
vi) Anaonyesha athari hasi za shughuli za kujiendeleza kiuchumi- ana changamoto za malezi.
 vii) Anajenga wahusika wengine kama vile Bunju, Sara             (zozote nne  alama  4x1=4)

e) Jadili maudhui ya utamaduni kama yanavyojitokeza katika Tamthilia nzima.     (alama 8)
i. Jamii inayorejelewa kwenye tamthilia inashikilia mila na tamaduni. Mtoto wa kiume anatukuzwa kama mrithi. Mfano katika ndoa ya Sara na Yona
ii. Mtoto wa kwanza ana jukumu la kuwasaidia wazazi wake. Kwamba fimbo ya mzee hurithi mtoto wa kwanza.
iii. Mama mkwe hawezi kulala kwa mkazamwanawe. Sara hawezi kulala kwa Bunju kutokana na utamaduni.
iv. Enzi za kitambo wasichana hawakupewa elimu. Mfano Sara
v. Jamii hii inashikilia utamaduni wa wazee kukutana baada ya mavuno ya kwanza na kutoa Baraka.
vi. Luka anasema mavuno ya kwanza huonjwa na wazee na kutoa Baraka.
vii. Beni, Luka pamoja na wazee wenzake wanalalamika kuwa kizazi cha sasa kimetupa mila.
viii. Watoto wa sasa hawajui lugha yao ya mama
ix. Mume hafai kufanya kazi za nyumbani hasa za jikoni. Mfano Yona
x. Sara anamwambia Asna kuwa anataka atafute atakayemletea leso

SEHEMU C: HADITHI FUPI

D.W. Lotumia na P. Muthama (Wah): Mapambazuko ya Machweo na Hadithi Nyingine

Jibu swali la 4 au la 5

4. D. Ogutu “Toba ya Kalia”
a) “Kurejea kwake nyumbani kulileta majonzi, majuto na masikitiko badala ya furaha na amani!”
i. Eleza muktadha wa dondoo hili.	(Alama 4)
ii. Fafanua umuhimu wa mhusika anayerejelewa katika dondoo hili.	(Alama 6)
iii. Eleza muktadha wa dondoo hili.	(Alama 4)
· Maneno ya Siri
· Kwa mtangazaji Jane Gatoni/watazamaji wa kikwetu Tv
· Wakati yuko Uchina ila anaonekana kwa kiwambo
· Siri anaeleza ni kwa nini bado anikienzi kiswahili hata wakati ambao yuko uchina mbali na nchi yake kwani hakutaka kuwea kama mhusika Monika aliyewashangaza wengi kwa kwenda ughaibuni kisha kukengeuka aliporejea.
iv. Fafanua umuhimu wa mhusika anayerejelewa katika dondoo hili.	(Alama 6)
Anayerejelewa hapa ni Monika
· Kuendeleza ploti-Anatufahamisha wahusika wanaondenda ng`ambo kisha wanakengeuka kitabia.
· Kielelezo cha watu wakengeushi-Monica alipoenda ng`ambo anatupa mila zake na kufuata za ugenini.
· Amekuza sifa za wahusika wengine-Kupitia kwake tunamwona Siri kama mzalendo kwani hakufuata njia za kule uchina.
· Ametumika kukuza mbinu ya kinaya-Kurejea kwa ke kunaleta majonzi badala ya furaha.
· Anakuza maudhui ya mabadiliko-Wakati alirejea watu waliweza kutambua kubadilika kwa kiminiendo kwake na kuonyesha mabadiliko.
· Ametumika kukuza dhamira ya mwandishi-Tunafahamu jinsi mwandishi alikusudia kuonya dhidi ya kuacha tamaduni watu wanapoenda ughaibuni.(6x1)

b) Fafanua jinsi mbinu ya majazi imetumika katika kujenga vipengele vifuatavyo
katika hadithi ya msiba wa kujitakia.
i. Wahusika	(Alama 5)
· Machoka-mhusika huyu amechoshwa na maisha ya umaskini. Ametoka kutafuta kibarua mchana kutwa  huku amechoka. Kuonyesha sifa yake kuwa mwenye bidii/ametamauka
· Zuhura- ni sayari ya pili kutoka kwenye jua. Anajiona kuwa karibu na jua(uongozi), eti kwa sababu kiongozi anatoka kabila lake. Yuko kwenye mstari wa mbele kupiga kura na pia katika sherehe za kuapishwa kwa Sugu Junior.Hili linaonyesha sifa yake kuwa fisadi,mkabila na mzalendo.
· Matopeni-ni jimbo la watu wanaong’ang’ania maisha yao. Kumejaa tope la umaskini, ujinga, unyanyaswaji na ukabila, miongoni mwa mengine.Kuonyesha wanamatopeni wametamauka/wajinga.
· Sugu Senior. Sugu ina maana ya ‘siyoweza kubadilika kwa urahisi’, au ‘siyosikia dawa’. Mzee Sugu anatwaa uongozi na kuushikilia bila kutetereshwa na upinzani wa Zuzu Matata. Senior ni kuwa ndiye  mkubwa kati ya Sugu wawili kwenye hadithi.Kuonyesha kuwa ni mwenye msimamo thabiti/Katili.
· Sugu Junior. Mwanawe Sugu senior anayeendeleza ubabe wa babake dhidi ya mpinzani wake, Fumo   Matata. Kuonyesha kuwa yeye n mwenye msimamo thabiti/Katili/fisadi
· Zuzu Matata. Zuzu ina maana ya mjinga. Anapigania Sugu Senior kutolewa seli, na anapotolewa, anamnyang’ama uongozi. Hili linamletea matatizo mengi(Matata) hadi anapokufa bila kuonja ladha ya  uongozi. Kuonyesha kuwa yeye ni mwenye mapuuza/mjinga.
· Fumo Matata. Ni mwanawe Zuzu Matata. Fumo ni aina ya mkuki unaotiwa kwenye upande mmoja wa mpini, au kiongozi wa kijadi. Ni mkuki wa Matopeni wa kuboresha maisha lakini hapati fursa hiyo. Pia ni kiongozi kwa kuwa anachaguliwa na raia lakini anapokwa nafasi yake.
Kuonyesha kuwa yeye ni mwenye matumaini/mwanamapinduzi.
· Mamboleo. Ni uwanja anaofaa kuapishwa Sugu Junior. Hii ni shughuli ya kileo. Pia, viongozi 
Wanafanya  mambo kileo wanaposusia sherehe hizo. Wamechoshwa na wizi wa kura. Kuonyesha kuwa sugu junior ni fisadi.
· Kahindi mlalama-Analamikia suala la uongozi m,baya katika nchi ya matopeni na kuonyesha yeye kuwa mwenye matumaini /mwanapinduzi.


ii. Maudhui	(Alama 5)
· Machoka-mhusika huyu amechoshwa na maisha ya umaskini. Ametoka kutafuta kibarua mchana kutwa  huku amechoka. Kuonyesha maudhui ya bidii/utamaushi
· Zuhura- ni sayari ya pili kutoka kwenye jua. Anajiona kuwa karibu na jua(uongozi), eti kwa sababu kiongozi anatoka kabila lake. Yuko kwenye mstari wa mbele kupiga kura na pia katika sherehe za kuapishwa kwa Sugu Junior.Hili linaonyesha maudhui ya ufisadi,ukabila na uzalendo.
· Matopeni-ni jimbo la watu wanaong’ang’ania maisha yao. Kumejaa tope la umaskini, ujinga, unyanyaswaji na ukabila, miongoni mwa mengine.Kuonyesha maudhui ya utamaushi/ujinga.
· Sugu Senior. Sugu ina maana ya ‘siyoweza kubadilika kwa urahisi’, au ‘siyosikia dawa’. Mzee Sugu anatwaa uongozi na kuushikilia bila kutetereshwa na upinzani wa Zuzu Matata. Senior ni kuwa ndiye  mkubwa kati ya Sugu wawili kwenye hadithi.Kuonyesha maudhui ya uKatili/Ufisadi/Uongozi mbaya
· Sugu Junior. Mwanawe Sugu senior anayeendeleza ubabe wa babake dhidi ya mpinzani wake, Fumo   Matata. Kuonyesha maudhui ya uKatili/Ufisadi/Uongozi mbaya
· Zuzu Matata. Zuzu ina maana ya mjinga. Anapigania Sugu Senior kutolewa seli, na anapotolewa, anamnyang’ama uongozi. Hili linamletea matatizo mengi(Matata) hadi anapokufa bila kuonja ladha ya  uongozi. Kuonyesha maudhui ya  mapuuza/ujinga.
· Fumo Matata. Ni mwanawe Zuzu Matata. Fumo ni aina ya mkuki unaotiwa kwenye upande mmoja wa mpini, au kiongozi wa kijadi. Ni mkuki wa Matopeni wa kuboresha maisha lakini hapati fursa hiyo. Pia ni kiongozi kwa kuwa anachaguliwa na raia lakini anapokwa nafasi yake.
· Kuonyesha maudhui ya uKatili/Uzalendo/Uongozi mbaya/ufisadi
.
· Mamboleo. Ni uwanja anaofaa kuapishwa Sugu Junior. Hii ni shughuli ya kileo. Pia, viongozi 
· Wanafanya  mambo kileo wanaposusia sherehe hizo. Wamechoshwa na wizi wa kura. Kuonyesha maudhui ya uKatili/Ufisadi/Uongozi mbaya/Mabadiliko

· Kahindi mlalama-Analamikia suala la uongozi mbaya katika nchi ya matopeni na Kuonyesha maudhui ya uKatili/Ufisadi/Uongozi mbaya/mabadiliko.



5. Nipe Nafasi: Mzamane Nhlapo
        
“Walitaka kuelewa kuwa mume kuwa na wake wengi ilikuwa ni jambo la kawaida, jambo ambalo ‘mke mwema’ hakufaa kulalamika.”
a) Weka dondoo hili katika muktadha wake. 	               (alama 4)
b) Mrejelewa wa kauli hii alifaa kulalamika. Thibitisha. 	              (alama 6)
a) Weka dondoo hili katika muktadha wake. 		   (alama 4)
· Maneno ya msimulizi
· Anamrejelea Mama Kazili
· Wamo Makongeni
· Msimulizi anaeleza jinsi jamii ya ukoo wa Belo ulitarajia Mama Kazili kuwa hangelalamika kwa kuwa mumewe Moshe alikuwa na mke mwingine kule mgodoni afrika kusini.

b) Mrejelewa wa kauli hii alifaa kulalamika. Thibitisha. 	              (alama 10) 
· Kuwa na wake wengi-Kazili anapata fununu kwamba mumewe ana mke mwingine migodini. Hata hivyo, inaaminika kwamba mwanamume ana uhuru wa kuwa na wake wengi atakavyo, lakini mke mwema hafai kulalamika. 
· Kukosa pesa za mahitaji-Mumewe Mama Kazili, Moshe  hamtumii pesa na anapozituma kupitia kwa mamake hazimfikii mkewe.
· Kuomba ruhusa kuondoka nyumbani-Mama Kazili anapofika kwa Matweba, analaumiwa kwa kuondoka nyumbani bila ruhusa ya mumewe, wala hata kumwambia. Wanaona huko kama kumdharau mumewe.
· Kunyimwa nafasi ya kupata ajira- Anapotaka ajira, wanasema kuwa hapaswi kuifanya bila idhini kutoka kwa mumewe.
· Matumizi ya biblia kukandamizwa-Mama Kazili anaeleza jinsi wanaume wanavyojitukuza kwa kusingizia Biblia, inayosema wanawake wawe wanyenyekevu kwa waume zao. 
· Kurudishwa Swaziland-Wanaume wanaposikia maneno ya Kazili, wanabaki kinywa wazi kwa kutoamini. Wanadai kwamba anafaa kurudi kwa wazazi wake Swaziland kwa kuwakosea heshima.
· Mtazamo hasi wa wanawake wazee- Wanawake wazee wanaamini kuwa amewakosea heshima wanaume. Wamepandishwa wadhifa sana kiasi cha kuruhusiwa kuwadhulumu wanawake watakavyo.
· Maamuzi ya wanaume kutobadilishwa-Maamuzi yanayotolewa kwenye kraal yanachukuliwa kuwa sheria wala hayafai kubadilishwa. Matweba anapotoa habari za yale waliyoamua, watu wanaanza kufumukana kwani wanaamini kwamba hiyo ndiyo sheria wala haifai kupingwa.
· Kulazimishwa kubeba maiti-Mama Kazili anafaa kulalamika kwa kulazimishwa kubeba maiti ya Mkhathini.
· Kukaripiwa-Mama Kazili alikaripiwa na Matweba walipokuwa kwa kesi nyumbani kwa matweba kule makongeni akitaka aelezwa kama alikuwa ameomba ruhusa. (10x1)


c) Matamanio ya mwanamke kujitawala na kujiendeleza kimaisha yamekumbwa na vizingiti na vikwazo vingi sana.Jadili ukweli wa kauli hii ukirejelea hadithi ya Sabina.  (alama 10)   
i)Mimba za mapema. Nyaboke anapata mimba akiwa kidato cha pili ambapo anamzaa 
Sabina. 
Ii) kuozwa kilazima. Ombati anapanga kuoza Sabina ili apate mahari hazingatii masomo 
ya Sabina
iii) Kuacha shule. Nyaboke anaacha shule baada ya kuaambulia ujauzito 
iv) Kutumikishwa. Sabina anafanyishwa kuwa kijakazi alipohamia kwa mjombake 
v) Ombati. Anakama ngombe kuwachunga  kupika n.k 
vi) kutusiwa  na kusimangwa. Yunuke anamtusi Sabina kuwa yeye ni kiokote , mjalaana 
na baradhuli. 
vii) Kupigwa. Sabina anapofika nyumbani kama amechelewa Yunuke anapiga bila kujua 
sababu sababu iliyomfanya kuchelewa shuleni. 
viii) Kutodhaminiwa kwa elimu ya mtoto wa kike. Ombati haadhamini elinu ya Sabina na 
ndiyo maana anapanga kumwozo kwa kijana wa pikipiki. 
ix) kulaaniwa inasemekana babake Nyaboke alimlaani kwa kujifungua akiwa nyumbani 
kwao. na hii ndiyo sababu ya kupatwa na ugonjwa wa ajabu.      
x) Wanawake wanatengwa . Baada ya kifo cha mamake kutokana na ugonjwa wa ajabu 
na baadaye babu na nyanyake kuaga dunia , wanajaamii walimtenga Sabina kwa 
tuhuma kwamba anatoka katika familia ya mikosi. 
xi) kukataliwa. Baada ya kupewa mimba anakataliwa na mwanamume alliyempa mimba 
hiyo. . 
xiii) kukosa muda wa kusoma. Sabina anafanyishwa kazi nyingi hadi hana muda wa 
kusomea mtihani.        					  (zozote 10x1=alama 10)




      

SEHEMU D: USHAIRI

Jibu swali la 6 au la 7

6. Soma shairi lifuatalo kisha ujibu maswali. 
         Sinongi aushi yangu, hii leo, kwa ukungu wa ujana,      
         Nikaiga rika langu, kwa vileo na mbio za wasichana,    
         Kiwa ni riziki yangu, mapokeo, kuoa na kuona,
               Ni wakati utanena.





Nashukuru kwa ugumba, wenye ndimi, wanipagazao nao, Wapitao wakiimba, eti mimi, ningapenda hali zao, Haupandiki mgomba, wana nyemi, fisadi wa hadhi zao, Eti ni kwa raha zao.

Ni lipi lenye kukera, kwa Muumbi, marufuku kwenye misa, Ni mtu kuwa hawara, wa vitimbi, ama alozawa tasa?
Ugumba na ukapera, sio dhambi, wala haujawa kosa, Waama sina makosa.

Bora tungeni vitabu, magazeti, mutangaze kwa rediyo, Muwaite watribu, kina Siti, watuzwa ilimu hiyo,
Na zaidi muhutubu, kwa umati, muwambe ambayo siyo, Kwalo sichafuki moyo.

Hidhuru yote ni bure, sio kitu, kudhiki asodhikika, Siwi nikaona ghere, lailatu, nyota njema itafika,
Kwa shangwe na njerejere, kila mtu, mdomo utafumuka, Akiri amejibika.
(Mwalaa M. Nyanje)


Maswali:
(a) Eleza jambo ambalo nafsineni katika shairi hili anasingiziwa.	(alama 2)
(b) Fafanua mambo manne ambayo nafsineni katika shairi hili anapinga.	(alama 4)
(c) Eleza umuhimu wa viishio vya beti za shairi hili.	(alama 2)
(d) Eleza muundo wa shairi hili.	(alama 4)
(e) Andika ubeti wa tatu kwa lugha tutumbi.	(alama 4)
(f) Ainisha shairi hili kwa kuzingatia idadi ya mizani.	(alama 2)
(g) Bainisha matumizi mawili ya tasfida katika shairi hili.	(alama 2)
(h) Eleza jambo ambalo nafsineni katika shairi hili anasingiziwa.	(alama 2) Mzungumzaji anasingiziwa ugumba hasa kwa kutoshiriki mapenzi nje ya ndoa
Taja – alama 1
Sababu – alama 1	[1x2=2]
(i) Fafanua mambo manne ambayo nafsineni katika shairi hili anapinga.	(alama 4)
· Kuiga rika; hususan kushiriki ulevi
· Kuiga rika kwa kufukuzana na wasichana
· Kupakwa tope (kuaibishwa) kuwa yeye ni gumba
· Wamsemao kudai kuwa anatamani kuwa kama wao/ atapenda hali zao
· Eti kuwa ugumba na ukapera ni kosa
· Kuharibu maisha kwa ujana
· Anapinga uhawara	(Za kwanza 4x1= alama 4)
(j) Eleza umuhimu wa viishio vya beti za shairi hili.	(alama 2)
· Viishio hivi ni vifupi na hivyo vinatoa ujumbe kwa namna iliyo madhubuti
· Viishio hivi vinaunga ujumbe wa kila ubeti/ kusisitiza ujumbe wa shairi
· Viishio vinachimuza dhamira au falsafa ya mshairi kuhusu hali ya vijana kujiingiza katika mahusiano yasiyofaa	(2x1=alama 2)

(k) Eleza muundo wa shairi hili.	(alama 4)
· Lina beti tano
· Kila ubeti una mishororo minne
· Lina kituo/kibwagizo kilichofupishwa
· Kila mshororo una vipande vitatu isipokuwa; mshororo wa 2 ubeti wa 1 ambao una vipande viwili.
· Vina vinabadilikabadilika kutoka ubeti mmoja hadi mwingine
· Kila mshororo una mizani 20 isipokuwa ubeti wa 1 mshororo wa 3 ambao una mizani 19; na kiishio cha kila ubeti kilicho na mizani 8	(Zozote 4x1-alama 4)

(l) Andika ubeti wa tatu kwa lugha tutumbi.	(alama 4)
Ni jambo gani ambalo linamkasirisha Mungu na ambalo halikubaliki maabadini?√ Je, ni mtu kuwa kahaba na mwenye vitimbi au vioja ama ni mtu ambaye amezaliwa akiwa tasa?√ Kuwa gumba na kapera si dhambi na wala haliwezi kuwa kosa.√ Kwa kweli mimi sina makosa.√	(Hoja 4= Alama 4)
(m) Ainisha shairi hili kwa kuzingatia idadi ya mizani.	(alama 2) Msuko-mshororo wa mwisho umefupishwa; una mizani chache ukilinganishwa na mishororo mingine
[Aina-alama 1 Sababu-alama1]	[1x2=2]

(n) Bainisha matumizi mawili ya tasfida katika shairi hili.	(alama 2)
· mbio za wasichana- uasherati/uzinzi/uzinifu
haupandiki mgomba- hana uwezo wa kujamiiana

7. Soma shairi hili kisha ujibu maswali yanayofuata

1.Nakumbuka kwa dhiki Mto Monyara
Tuliochelea kukaribia kingo zake
Tukatulia kwanza; ukakamavu kujihamia
Kwa kunyenyekea  wingi wa yake maji
Yaliyojiendea utadhani yamesimama

2.Ni katika mto huu
Ambapo samaki wakubwa tulivua
Maguo kuyatakasa japo kwa kunyemelea
Na walevi stadi wakachelea kuuvuka
Ulipofura na kupita kwa kiburi
Kwa kushiba maji yake
Yaliyofanya mawimbi madogo.

3.Ni hapa ambapo marehemu nyanya
Mkono alinishika na njia kuniongoza
Juu ya ulalalo wa miti
Vikapu vyetu hewani vikielea;
Mimi nikishika changu kwa mkono mmoja
Naye akikiachilia chake kujishikisha kichwani
Masafa baina yetu na mtambo
Uliokwenda kwa maji
Tuliyapunguza kwa kila hatua tulopiga.

4.Ni katika mto huu ambapo 
Samaki tuliowavua tuliwapasua na kuwasafisha
Na hivyo kuuficha umaskini wetu
Ulotuzuia kununua mnofu wa bucha
Ni hapa ambapo wanawake walifika
Mawe ya kusagia kupata
Ni katika mto huu ambapo
Waumini walifika kutakaswa kwa ubatizo
Baada ya ulevi, uzinzi na kufuru nyinginezo.

5.Ni hapa ambapo ilisimuliwa kuwa
Hata wachawi walifika kufanya vitimbi vyao
Baada ya utawala wa jua kumezwa na nguvu za giza
Sasa Monyara nilioijua haipo tena
Zimebaki kingo zilizokaukiana
Kama uso wa mrembo aliyekosa mafuta
Siku ayami.

6.Mto huu ambapo pembeni mwake
Watoto walipashwa tohara
Maji yake yakishangilia, umekonda
Na mbavu zake nje kutoa
Na sasa vitoto vikembe vinazikanyaga
Vikijiendea zao kusaga mahindi
Juu mlimani
Katika mtambo wa Kizungu
Usioisha kulalamika
Nao wanawake hawaji tena
Kutafuta mawe ya kusagia wimbi
Imebaki njia ya walevi warejeao nyumbani
Nayo miti iliyosimama wima ukingoni
Iliisha kuanguka kwa kuleweshwa na pumzi za walevi
Wasioisha kupita hapa.

MASWALI
1. Tambua aina ya shairi hili.				                         	 (alama 1)
1.  Mto Monyara una umuhimu upi  kwa wanakijiji kwa mujibu wa shairi?.      (alama 3)
1. Toa mifano ya mishata inavyojitokeza shairini.			 	 (alama 2)
1. Kwa mifano tambua aina mbili za taswira zinazojitokeza katika shairi hili. 	 (alama 2)
1. Fafanua mbinu tatu za lugha katika shairi hili.		                         (alama 3)
1. Jadili mbinu tatu ambazo mshairi ametumia kutosheleza mahitaji ya kiarudhi  katika shairi hili. 						 			                          (alama 3)
1. Andika ubeti wa pili katika lugha kawaida. 		           			 (alama 4)
1. Tambua  toni ya shairi hili.				                      		 (alama 2)
7 a) Aina ya shairi.
   Shairi guni/huru.							(alama 1x1=1)

b) Umuhimu wa Mto Monyara kwa wanakijiji.		 
i) Kuvua samaki ambao watatumiwa kama kitoweo;
ii) Nguo zilioshewa humo;
iii) Maji yake yaliendesha mtambo, kinu cha kusagia unga;
iv) Mawe ya wanawake ya kusagia waliyapata humo;
v) Waumini walibatizwa/walitakaswa katika maji ya mto huo baada ya dhambi za ulevi na uzinzi;
vi) Wachawi waliutumia kufanya vitimbi vyao;
vii) Watoto walipashwa tohara kando yake, maji yalishangilia waliopashwa tohara
								         (Hoja zozote 3x1= alama 3)
c) Mifano ya mishata inavyojitokeza shairini.				
   Mshororo usiokamilika, unakamilikia katika ule unaofuata.
                               mfano, Ni katika mto huu ambapo 
                                         Ni hapa ambapo ilisimuliwa kuwa
	                   					 (zozote 2x1=alama 2))

 d) Aina mbili za taswira zinazojitokeza katika shairi hili.		
i) Taswira mwendo: kuenda ka maji, kuuvuka mto, vitoto kuenda kusaga mahindi;
ii) Taswaira mguso: Mikono ya nyanya na msimulizi kushikana.
iii)Taswira mwono: maji kusimama, vikabu kichwani na mkononi.	(za kwanza 2x1=2)
e) Mbinu za lugha katika shairi hili.			
i) Mbinu rejeshi: kumbukumbu za hali ya awali yam to Monyara;
ii) Tashihisi: mto ulipita kwa kiburi na ulishida maji yake; mto umekonda na kutoa mbavu zake nje;
iii) Taswira: msimulizi na nyanya tunawaona wakishikana mikono wakivuka mto kwa kupita juu ya ulalo wa miti;
iv) Tashibihi: maji yalijiendea utadhani yamesimama, 
v) Utohozi: bucha;
f) Mbinu za kutosheleza mahitaji ya kiarudhi.
  i) Inkisari: tulopiga- tuliyopiga Ulotuzuia-uliotuzuia;
ii) Kuboronga msamiati: Miundo mibaya ya sentensi, mfano, ukakamavu kujihamia- kujihami na ukakamavu, Mawe ya kusagia kupata – Kupata mawe ya kusagia 
iii) Mazda: kujihamia- kujihami
iv) Utohozi: Bucha  						(za kwanza tatu 3x1=alama3)
g) Lugha ya kawaida/nathari.
 Msimulizi anaeleza kuwa walivua samaki wakubwa  katika Mto Monyara kabla haujakauka. Kwa kuwa maji ya mtohuo  yalikuwa mengi kutokana na kufurika, waliogopa kuoshea nguo ndani yake na hivyo wakazioshea kando. Walevi waliokunywa pombe ng’ambo ya pili waliporejea makwao, waliogopa kuuvuka kutokana na wingi wa maji yake. Mto ulipofurika ulifanya mawimbi kidogo kuonyesha maji yalikuwa ya kina kirefu.														(alama 4x1=4)
h) toni ya shairi hili.			
Toni ya kutamauka/kukata tamaa- Mto Monyara uliowapa wenyeji matumaini ya maisha mema sasa hauko, umekauka.						(alama 2x1=2)


SEHEMU E: FASIHI SIMULIZI

8.Soma utungo ufuatao kisha ujibu maswali yafuatayo;

EWE WANGU.
Wewe ndie nyota yangu
Usiku wanimulikia.
Uniachi peke yangu
Ukiniacha ninalia.  
Nikabaki peke yangu   
Nakupenda ewe wangu
Kwengine siwezi kwenda

Wewe ndie mwezi wangu
Usiku kucha waniangazia
Ewe ndie taa yangu
 Mwanga wanimulikia 
Wewe ndie nuru yangu
Wewe ndio langu pazia. 
Nakupenda ewe wangu
Kwengine siwezi kwenda.
   
Maswali
a.Tambua aina ya wimbo uliosoma. 				                                       (alama 1)
b.Jadili manufaa ya kurithisha utungo huu katika jamii kwa vizazi vijavyo.	               (alama 3)
c.Umepewa nafasi ya kuwasilishiwa kipera hiki mbele ya hadhira teule.Eleza sifa  tano utakazotumia kufanikisha wasilisho. 					  		              (alama 5)
d. Eleza sifa nne zitakazopotea wimbo huu ukiandikwa badala ya kuimbwa.	  (alama 4)
e.Unanuia kufanya utafiti kuhusu hadithi ;                                            
(i)  Eleza hatua tatu utakazofuata katika utafiti wa utungo huu.                                  (alama 3)
(ii) Eleza changamoto nne mkusanyaji wa data ya fasihi simulizi anaweza kumbwa nazo nyanjani akitumia mbinu ya kushiriki kutafitia hadithi.			              	  (alama 4)  
	
a) Wimbo wa mapenzi.						(alama 1x1=1)
b) umuhimu wa nyimbo za mapenzi.
i) Kuburudisha na kuliwaza: Hutoa burudani na faraja (tumbuizo) kwa watu wenye hisia za upendo au waliovunjika moyo.
ii) Kuimarisha uhusiano: Huleta watu pamoja, kusawazisha mihemko, na kuongeza oxytocin, hali inayowafanya wapenzi kujisikia usalama na kuunganishwa.
iii) Kuelezea hisia (raha na maumivu): Nyimbo hizi ni njia bora ya kusawiri furaha ya mapenzi au maumivu ya kutengana.
iv) Kuelimisha na kuonya: Nyimbo za mapenzi zinaweza kutoa mafunzo kuhusu maadili, heshima, na uvumilivu katika mahusiano.
v) Kusifu na Kuhifadhi utamaduni: Hutumika kusifu mtu, kuelezea urembo, na kuhifadhi mila za mapenzi za jamii husika.
vi) Kukuza sanaa: Nyimbo hizi hukuza talanta za utunzi na uimbaji katika jamii										 ( hoja zozote tatu  alama 3x1=3)
c) Sifa za mwasilishiwa bora. 
i. ushiriki kwa kupiga makofi.
ii. Kushiriki kwa kuimba nyimbo ikiwa zipo.
iii. Kuigiza baadhi ya matukio/matendo ya wahusika.
iv. Kuuliza maswali.
v. Kutoa mifano.
vi. Hisia/ishara wanazoonyesha usoni huweza kumfanya abadilishe uwasilishaji.mfano kucheka,kulia
vii. Kutoa – majibu kwa methali na vitendawili iwapo ngano itamalizikia kwa mtambaji kuwategea vitendawili.
viii. Kutoa mifano ya baadhi ya wahusika wa hadithini kutoka jamii zao iwapo wataulizwa.
ix. Wanaweza kuchukua nafasi ya kuitamba upya ngano hiyo.
x. Kutoa funzo katika hadithi.
xi. Kukamilisha baadhi ya misemo au methali
xii. Kuepuka vizuizi vya usikilazaji
xiii. Kuitikia - mh
xiv. Kunakili baadhi ya hoja muhimu.
xv. Kujibu maswali.
xvi. Kumpa muda anayewasisha/kutomkata kauli mwasilishaji
xvii. Kunyamaza na kusikiliza kwa makini.
						
					(hoja za kwanza tano  alama 5x1=5)
d Sifa zitakazopotea wimbo huu ukiandikwa badala ya kuimbwa;
i) Miondoko- minenguo ya mwili haitaonekana.
ii) Kiimbo-Kupanda na kushuka kwa sauti hakutatokea.
iii) Viziada lugha-ishara za uso hazitaonekana.
iv) Toni –haitajitokeza vilivyo(hisia za wimbo hazitatambuliwa.	 											(hoja za kwanza  nne alama  4x1=4)


e) Hatua tatu katika utafiti utafiti wa hadithi.
 i) Kufanya maandalizi-ili kujua walengwa, muda wa utafiti, gharama na mbinu za utafiti.
  ii) Kukusanya data kwa kupitia kwa hojaji, mahojiano, kushiriki ama kutazama.
  iii) Kurekodi data kupitia kwa maandishi, kunasa sauti ya mhojiwa.
  iv) Kuchunguza data upya/ maelezo yaliyotolewa na kuyanakili jinsi yalivyo ili kuchanganua baadaye.
  v) Kuchanganua data na kutafsiri kwa matokeo ya uchunguzi kuhusu maigizo.    
                                                                                        (hoja za kwanza tatu alama 3x1=3)
 II) Udhaifu wa mbinu ya kushiriki katika ukusanyaji wa data ya hadithi.
i) Kuna uwezekano wa kutekwa na yanayoendelea na kusahau kurekodi.
ii) Huweza kuzua wasiwasi miongoni mwa wawasilishaji(watoto) hivyo wakakosa kutenda  kama kawaida.
iii) Ni ghali kwani inamhitaji mtafiti kusafiri ili ashiriki katika utendaji.
iv) Huchukua muda mrefu.
v) Kuna uwezekano wa mtafiti kuacha masuala muhimu kwanu uchanganuzi wake ni mgumu.								 (hoja zozote tatu   alama 4x1=4)

